Joseph Thomas McGucken

**Joseph Thomas McGucken** (født 13. mars 1902 i Los Angeles i California i USA, død 26. oktober 1983) var en amerikansk prelat som var erkebiskop av San Francisco.

## Liv og virke
### Bakgrunn
Joseph McGucken var sønn av Joseph A. og Mary Agnes (*née* Flynn) McGucken. Han gikk på Polytechnic High School i hjembyen Los Angeles, deretter studerter han ingeniørfag ved University of California, Los Angeles i to år, før han begynte på prestestudier ved St. Patrick's Seminary i Menlo Park. Han fortsatte studiene ved Pontifical North American College i Roma, og tok doktorgrad i Roma i 1928.

### Prest
Joseph Thomas McGucken ble presteviet mens han studerte i Roma, den 15. januar 1928. Tilbake i Los Angeles var han sekretær til erkebiskop John Joseph Cantwell fra 1929 til 1938. Han var kansellist fra 1938 til 1948.

### Biskop
#### Hjelpebiskop i Los Angeles
Den 4. februar 1941 utnevnte pave Pius XII ham til titulærbiskop av *Sanavus* og gjorde ham til hjelpebiskop i Los Angeles. Erkebiskopen av Los Angeles, John Joseph Cantwell, bispeviet ham den 19. mars samme år; medkonsekranter var biskopen av Tucson, Daniel James Gercke, og biskopen av Monterey-Fresno, Philip George Scher.

I tillegg til sine biskoppelige oppgaver var han pastor for St. Andrew's Church i Pasadena (1944–55) og generalvikar for ekebispedømmet (1948–55).
#### Koadjutorbiskop, så biskop, av Sacramento
Den 26. oktober 1955 utnevnte Pius XII ham til koadjutorbiskop av Sacramento. Biskop Joseph Thomas McGucken overtok som ordinarie biskop der den 14. januar 1957 etter sin avdøde forgjenger biskop Robert John Armstrong. Hans ledelse av Sacramento varte til 1962, og i løpet av disse fem årene autoriserte, bygde eller bedtemte han utviklet ni nye menigheter, tre *High School*s, 33 nye kirkebygninger og et forberedelsesseminar for gutter.

Etter at erkebiskopen av San Francisco, John J. Mitty, døde i 1961, avdelte pave Johannes XXIII betydelige områder av erkebispedømmet ved i 1962 å grunnlegge de nye bispedømmer Oakland, Stockton og Santa Rosa.

McGuckens kullkamerat fra studieårene ved *Pontifical North American College*, Floyd Lawrence Begin, dom vat blitt hjelpebiskop av Cleveland i Ohio, ble utnevnt til første biskop av Oakland. Hjelpebiskop i San Francisco Hugh A. Donohoe ble første biskop av Stockton. Kansellisten i erkebispedømmet San Francisco, monsignor Leo T. Maher, ble elevert til biskop og gjort til første biskopsv f Santa Rosa.

#### Erkebiskop av San Francisco
Den 19. februar 1962 utnevnte pave Johannes XXIII ham til erkebiskop av San Francisco. Han ble innført i embedet 3. april samme år. Dette embede innehadde han i femten år.
I 1962 brant San Franciscos katedral fra året 1891. Erkebiskop McGucken samlet sine rådgiver for planleggingen av en ny St. Mary's Cathedral. Arkitekturkritikeren Allan Temko gikk inn for en dristig moderne løsning som ville reflektere San Franciscos status dom et større internasjonalt urbant senter. Erkebiskop McGucken hentet inn to internasjonalt kjente arkitekter til sitt team, den italienskfødte Pietro Belluschi, *Dean of the School of Architecture* på Massachusetts Institute of Technology, som fikk ansvaret for design, og Pier Luigi Nervi, en ingeniør fra Roma som tok seg av strukturelle anliggender. Det design som ble utviklet høstet ros, og ble kalt *«[the] first cathedral truly of our time and in harmony with the liturgical reforms of the Council.»*

I 1966 ytret McGucken offentlig støtte til Cesar Chávez' bestrebelser for å organisere landarbeidere i Californias vingårder. Dette ble kontret av en talsmann for vingårdseiere som advarte at «kirkens ledelse burde begynne å se seg rundt etter nye givere til å sponse sine radikale teorier».

Pave Paul VI innvilget den 16. februar 1977 hans alderbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Erkebiskop *Joseph Thomas McGucken* (1902–1983) *1941

## Referanser


## Litteratur
* Burns, Jeffrey M. "Postconciliar Church as Unfamiliar Sky: The Episcopal Styles of Cardinal James F. McIntyre and Archbishop Joseph T. McGucken." *US Catholic Historian* 17.4 (1999): 64-82 online.
* Weber, Francis J. *Archbishop Joseph T McGucken (1902-1983): A Personal Memoir* (Mission Hills: Archival Center, 1996).